महाभारतम्-04-विराटपर्व-064
अर्जुनेन द्रोणादिपञ्चरथान्प्रत्यभियानम् ।। 1 ।।<table>				
<td>	वैशंपायन उवाच।	<td>	4-64-1x	
				
<td>	भीष्मं विजित्य संग्रामे कुरूणां मिषतां रणे।ततो युद्धमनाः प्रायात्पार्थः पञ्च महारथान् ।।	<td>	4-64-1a4-64-1b	
				
<td>	आददानश्च नाराचान्विमृशन्निषुधी अपि।संस्पृशानश्च गाण्डीवं भूयः कर्णं समभ्यगाम् ।।	<td>	4-64-2a4-64-2b	
<td>	द्रौणिरुवाच।	<td>	4-64-3x	
				
<td>	कर्ण यत्तत्सभामध्ये बह्वबद्धं प्रभाषसे।न मे युधि समोऽस्तीति तदिदं प्रत्युपस्थितम् ।।	<td>	4-64-3a4-64-3b	
				
				
<td>	एषोऽन्तक इव क्रुद्धः सर्वभूतावमर्दनः।अदूरात्प्रत्युपस्थाय जृम्भते केसरी यथा।न पलायस्व शूरश्चेत्स्थित्वा युध्यस्व फल्गुनम् ।।	<td>	4-64-4a4-64-4b4-64-4c	
<td>	कर्ण उवाच।	<td>	4-64-5x	
				
<td>	नाहं बिभेमि बीभत्सोः कृष्णाद्वा देवकीसुतात् ।पाण्डवेभ्योपि सर्वेभ्यः क्षत्रधर्ममनुव्रतः ।।	<td>	4-64-5a4-64-5b	
				
<td>	सत्वाधिकानां शूराणां धनुर्वेदोपजीविनाम् ।दर्शनाञ्जायते दर्पः स्वरश्च न विषीदति ।।	<td>	4-64-6a4-64-6b	
				
<td>	पश्यत्वाचार्यपुत्रो मामर्जुनेन समं युधि।युध्यमानं सुसंयुक्तं दैवं तु दुरतिक्रमम् ।।	<td>	4-64-7a4-64-7b	
<td>	अश्वत्थामोवाच।	<td>	4-64-8x	
				
<td>	को दोषः कर्ण शूराणां वाचा साकं हि पौरुषम् ।विद्यते यदि तल्लोके गुणोत्तरमिहोच्यते ।।	<td>	4-64-8a4-64-8b	
				
<td>	युव्यस्व त्वमभीः पार्थं प्रपलायस्व मा रणात्।उक्तं वचः स्मरन्कर्ण नाहमित्यादि संयुगे ।।	<td>	4-64-9a4-64-9b	
<td>	वैशंपायन उवाच।	<td>	4-64-10x	
				
<td>	तं समन्ताद्रथाः पञ्च परिवार्य धनञ्जयम्।त इषून्सम्यगस्यन्तो मुमुक्षन्तोपि जीवितात् ।।	<td>	4-64-10a4-64-10b	
				
<td>	ते लाभमिव मन्वानाः क्षिप्रमार्च्छन्धनञ्जयम्।शरौघान्सम्यगस्यन्तो जीमूता इव वार्षिकाः ।।	<td>	4-64-11a4-64-11b	
				
<td>	बहुभिर्निशितैर्बाणैर्विविधैर्लोमवापिभिः ।आद्रवन्प्रत्यवस्थाय प्रत्यविध्यन्धनञ्जयम् ।।	<td>	4-64-12a4-64-12b	
				
<td>	ततः प्रहस्य बीभत्सुः सर्वशस्त्रभृतांवरः ।दिव्यमस्त्रं विकुर्वाणः प्रत्ययाद्रथसत्तमान् ।।	<td>	4-64-13a4-64-13b	
				
<td>	यथा रश्मिभिरादित्यः प्रच्छादयति मेदिनीम्।एवं गाण्डीवनिर्मुक्तैः शरैः प्राच्छादयद्दिशः ।।	<td>	4-64-14a4-64-14b	
				
<td>	न रथानां न नगानां न ध्वजानां न वाजिनाम्।अविद्धं निशितैर्बाणैरासीद्द्यूङ्गुलमन्तरम् ।।	<td>	4-64-15a4-64-15b	
				
<td>	सर्वे शान्तिपरा योधाः स्वचित्तं नाभिजझिरे ।हस्तिनोऽश्वाश्च वित्रस्ता व्यवलीयन्त भारत ।।	<td>	4-64-16a4-64-16b	
				
<td>	यथा नलवनं नागः प्रभिन्नः षाष्टिहायनः ।एवं सर्वानपामृद्गादर्जुनः शस्त्रतेजसा ।।	<td>	4-64-17a4-64-17b	
				
<td>	गाण्डीवस्य तु घोषेण पृथिवी समकम्पत।मनांसि धार्तराष्ट्राणामप्यकृन्तद्धनञ्जयः ।।	<td>	4-64-18a4-64-18b	
				
<td>	ततो विगाह्य सैन्यानां मध्यं शस्त्रभृतांवरः ।सारथिं समरे शूरस्त्वभ्यभाषत वीर्यवान् ।।	<td>	4-64-19a4-64-19b	
				
<td>	संनियम्य हयानेतान्मन्दं वाहय सारथे ।आचार्यपुत्रं समरे योधयिष्येऽपराजितम् ।।	<td>	4-64-20a4-64-20b	
				
<td>	पुरा ह्येष मया युक्तः स मे भवति पृष्ठतः ।।एवमुक्तेऽर्जुनेनासावश्वत्थामरथं प्रति।	<td>	4-64-21a4-64-21b	
<td>	विराटपुत्रो जवनान्भृशमश्वानचोदयत् ।।	<td>	4-64-22a	
<td>	कर्ण उवाच।	<td>	4-64-23x	
<td>	एषोपयाति बीभत्सुर्व्यथितो गाढवेदनः।	<td>	4-64-22b	
<td>	तं तु तत्रैव यास्यामि नासौ मुच्येत जीवितात् ।।	<td>	4-64-23a	
<td>	द्रोण उवाच।	<td>	4-64-24x	
				
<td>	नासौ भयेन निर्यातो महात्मा पाकशासनिः।नैवं भीता निवर्तन्ते न पुनर्गाढवेदनाः ।।	<td>	4-64-24a4-64-24b	
				
<td>	यद्येनमभिसंरब्धं पुनरेवाभियास्यसि।बहून्यस्त्राणि जानीते न पुनर्मोक्ष्यते भवान् ।।	<td>	4-64-25a4-64-25b	
				
<td>	दिष्ट्या दुर्योधनो मुक्तो दिष्ट्या गावः पलायिताः।मुक्तो दिष्ट्या च संग्रामे किं रणेन करिष्यसि ।।	<td>	4-64-26a4-64-26b	
				
<td>	क्रोशमात्रमपाक्रम्य बलमन्वानयामहे।अन्वागतबलाः पार्थं पुनरेवाभियास्यथ ।।	<td>	4-64-27a4-64-27b	
<td>	।। इति श्रीमन्महाभारते विराटपर्वणि गोग्रहणपर्वणि चतुःषष्टितमोऽध्यायः ।।	<td>